Lizums (stacija)

Lizums bija dzelzceļa stacija līnijā Ieriķi—Gulbene starp Uriekstes un Tirzas stacijām. Tā atradās Gulbenes novada Lizuma pagasta centrā — Lizuma ciemā.Lizuma stacija PSRS Ģenerālštāba kartē Stacijas vidū, netālu no stacijas ēkas, bija autoceļa V435 (Dzirnavu  ielas) pārbrauktuve, bet aiz stacijas sliežu kopsavienojuma Gulbenes virzienā — autoceļa P38 (Nākotnes ielas) pārbrauktuve. Mūsdienās dzelzceļa vietā ir zemesceļš. Vecā koka stacijas ēka ir saglabājusies kā dzīvojamā ēka (2021. gadā tiek pārdotaLizuma stacijas pārdošanas sludinājums), saglabājušās arī dažas saimniecības ēkas Gulbenes virzienā.

 Vēsture 
Stacija atklāta Pirmā pasaules kara laikā.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 124. lpp.  Sākumā par stacijas ēku kalpoja neliela koka ēka, bet 1929. gadā Lizumā uzbūvēta divstāvu mūra stacijas ēka pēc arhitektes Lidijas Grīnbergas projekta. Ēka gājusi bojā Otrā pasaules kara gados, apmēram uz tās pamatiem mūsdienās uzstādīts piemiņas akmens no Lizuma izsūtītajiem cilvēkiem. Padomju laikā stacijas biļešu kase bija sākotnējā koka ēkā. Satiksme šeit slēgta 1999. gadā, vēl pēc 10 gadiem noņemtas arī sliedes.

 Attēlu galerija 

 Ārējās saites 
 Stacijas fotogrāfijas 
 Stacija 1920. gados, pirms mūra ēkas uzbūvēšanas

 Atsauces un piezīmes 

Kategorija:Bijušās dzelzceļa stacijas Latvijā
Kategorija:Dzelzceļa līnijas Ieriķi—Abrene stacijas un pieturas punkti
Kategorija:Lizuma pagasts